Պտղի սրտի էլեկտրոնային մոնիտորինգը, մէջքի վրայ պառկած ծննդաբերելը եւ բազմաթիւ այլ միջամտութիւններ սահմանափակում են կնոջ շարժունակութիւնը, ուժ տալու կարողութիւնը, խանգարում մօր եւ երեխայի արեան շրջանառութեանն ու սրտի աշխատանքին: Այս իրավիճակում միակ ցուցումը լինում է կեսարեան հատումը: ԱՄՆում բոլոր ծնունդների 30 տոկոսը կեսարեան հատումով է կատարւում: Բժշկական տուեալների համաձայն՝ կեսարեան հատումների հետեւանքով մայրական մահացութիւնը 8-12 անգամ աւելի բարձր է յատկապէս կրկնակի կեսարեանների ժամանակ: Միաժամանակ, բնական ծննդաբերութիւնը դարձել է այլընտրանքային եւ քիչ թուով մարդկանց կողմից է ընդունւում: Մէկ այլ կարեւոր հարց է երեխային կրծքով կերակրումը, որ կարող է 50 տոկոսով նուազեցնել հնարաւոր հիւանդութիւնների հաւանականութիւնը: